Procol Harum

Procol Harum est grex musicus rockicus Britannicus, anno 1967 conditus.

De nomine
Nomen false scribitur, nam "Procul Harum" rectius scribitur. Geisericus (vulgo Gary) Brooker de nomine rogatus, anno 1990 dixit id inventum esse a Guidone (Guy) Stevens, illo tempore gregis curatore. Quodam die telephonavit Stevens dixitque novum nomen sibi in mentem venisse. Deinde nomen per telephonum dictavit. Brooker autem, cum Latine nesciret, perperam audivit P-R-O-C-O-L. Quod Procol Harum rectissime sonaret, nomen statim a grege acceptum est, licet quid significaret nescirent. Brooker "Feliciter evenit" inquit "quod non Equidem in oppidum eo vaccam empturus significat." Lege sis interrogationem radiophonicam a redactoribus Danicis factam. Ibi Brooker etiam Stevensium narrat dixisse de nomine felis agi. 

Licet Procul Harum Latine rectius scribatur et in hac specie saepe inveniatur, etiam sic grammatice falsum est: Procul ab his rebus rectissime dicitur, at pessime audit.

 Opera potiora 
 1967 A Whiter Shade of Pale (Albior gradus palloris ; melodia similis est partis musicae ab Iohanne Sebastiano Bach compositae)

 Alba 
 1967 Procol Harum
 1968 Shine on Brightly
 1969 A Salty Dog
 1970 Home
 1971 Broken Barricades
 1972 Procol Harum Live
 1973 Grand Hotel
 1974 Exotic Birds and Fruit
 1975 Procol's Ninth
 1977 Something Magic
 1991 The Prodigal Stranger
 1996 The Long Goodbye: Symphonic Music of Procol Harum
 2003 The Well's On Fire
 2022 Novum

 Notae 

Categoria:Greges musici Britanniae
Categoria:Greges musicae rock
Categoria:Constituta 1967